Document ID: 31995R1593

KOMISSION ASETUS (EY) N:o 1593/95,
annettu 30 päivänä kesäkuuta 1995,
asetuksen (EY) N:o 1432/94 muuttamisesta tiettyjen sianliha-alan tuotteiden yhteisöön tuontia koskevien tiettyjen säännösten väliaikaisen mukautuksen osalta Uruguayn kierroksen yhteydessä käytyjen neuvotteluiden aikana tehdyn maataloussopimuksen täytäntöönpanemiseksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maatalousalalla Uruguayn monenkeskisten kauppaneuvottelujen aikana tehtyjen sopimusten täytäntöönpanemiseksi tarvittavista mukautuksista ja siirtymäjärjestelyistä 22 päivänä joulukuuta 1994 annetun neuvoston asetuksen (EY) N:o 3290/94 (1) ja erityisesti sen 3 artiklan 1 kohdan,
sekä katsoo, että
sianliha-alalla olemassa olevan tuontijärjestelmän huomioon ottamiseksi ja seurauksena Uruguayn kierroksen yhteydessä käytyjen monenkeskisten kauppaneuvotteluiden aikana tehdystä maataloussopimuksesta, siirtymäjärjestelyt ovat tarpeen etuusmyönnytysten mukauttamiseksi vapauttamalla osittain tuontimaksusta tietyt kolmansista maista lähtöisin olevat sianliha-alan tuotteet,
myönnytykset on annettu sianlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnosta annetun neuvoston asetuksen (EY) N:o 774/94 määrittelemän vientijärjestelmän soveltamista koskevista yksityiskohtaisista säännöistä sianliha-alalla 22 päivänä kesäkuuta 1994 annetussa komission asetuksessa (EY) N:o 1432/94 (2); ottaen huomioon maksujen korvaaminen tullilla 1 päivästä heinäkuuta 1995 alkaen näiden säännösten väliaikainen mukauttaminen on tarpeen, ja
tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksessa (EY) N:o 1432/94 jokainen käsite "maksu" käsitteellä "tullimaksu".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivän heinäkuuta 1995 ja 30 päivän kesäkuuta 1996 välisenä aikana.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1995.

Labels: 3
17